ai4bharat/Pralekha huggingface dataset:
ఉక్కు మంత్రిత్వ శాఖ
శాస్త్రీయ సమాజానికి ఇన్నొవేట్ ఫర్ ఇండియా మంత్రం ఇచ్చిన ధర్మేంద్ర ప్రధాన; భారత్కు పోటీ ప్రయోజనాన్ని సృష్టిచవలసిందిగా కోరారు
భారత్ను ఆత్మ నిర్భర్ భారత్ను చేసేందుకు పోటీ ప్రయోజనాన్నిసృష్టించి, భారత్ కోసం ఆవిష్కరించవలసిందిగా  శాస్త్రీయ సమాజాన్ని పెట్రోలియం, సహజవాయువు, స్టీల్ శాఖ మంత్రి ధర్మేంద్ర ప్రధాన్ కోరారు.సైన్స్& టెక్నాలజీ, ఎర్త్ సైన్సెస్, ఆరోగ్యం, కుటుంబ సంక్షేమశాఖలు సంయుక్తంగా నిర్వహిస్తున్న 6వ ఇండియా ఇంటర్నేషనల్ సైన్స్ ఫెస్టివల్ 2020 ప్రారంభానికి ముందు మాట్లాడుతూ, ప్రపంచంలోనే అత్యుత్తమ సేవలను, వస్తువులను సృష్టించవలసిందిగా ఆయన శాస్త్రీయ సమాజానికి పిలుపిచ్చారు. ఈ కార్యక్రమ ఇతివృత్తం - స్వయం సమృద్ధ భారతం - ప్రపంచ సంక్షేమం.
ఏ సమాజ అభివృద్ధిలో శాస్త్రీయ, ఆవిష్కరణల పాత్రను నొక్కి చెపుతూ, మన వ్యవస్థలన బలోపేతంతో పాటుగా వైజ్ఞానిక జ్ఞానంలో పారిశ్రామిక సామర్థ్యం, అన్ని రంగాలలో ఆవిష్కరణలను మనం ఎలా అభివృద్ధి చేసుకోవాలో కోవిడ్-19 మహమ్మారి మరొకసారి రుజువు చేసిందని మంత్రి ప్రధాన్ చెప్పారు. ప్రధానమంత్రి నరేంద్ర మోడీ ఆత్మ నిర్భర్ దార్శనికతను రూపురేఖలను వివరిస్తూ, ఆత్మనిర్భర భారత్ అనే భారతదేశం అవసరమైన అవసరాలను నెరవేర్చడమే కాక అంతర్జాతీయ సమాజానికి కరదీపిక కూడానని, వాస్తవ స్ఫూర్తితో కూడిన వసుధైక కుటుబమని ఆయన చెప్పారు.
ఆర్థికాభివృద్ధికి, సామాజిక లబ్ధికి శాస్త్ర సాంకేతికతలను తగినట్టుగా ఉపయోగించకుండా స్వావలంబన సాధించాలన్న భారత్ కృషి సఫలం కాదని మంత్రి ప్రధాన్ చెప్పారు. ఆరోగ్యకరమైన పరిశోధన, అభివృద్ధి వాతావరణం ద్వారా మనం అత్యాధునిక ఉత్పత్తులను, సేవలను అబివృద్ధి చేయడమే కాక, ఉనికిలో ఉన్న వ్యవస్థలను, ప్రక్రియలను మరింత సమర్ధవంతం చేయగలం. భారత దేశపు గొప్ప పురాతన వారసత్వాన్ని, ఆధునిక శాస్త్రీయ భావనలతో, గణితంతో నవ్య శాస్త్రీయ పరిశోధన పద్ధతుల ద్వారా సమగ్రం చేసి, ఈ పద్ధతుల వెనుక ఉన్న అనేక రహస్యాలను ఆవిష్కృతం చేసి, వాటిని శాస్త్రీయంగా స్థిరపరచాలన్నారు.
అంతరిక్ష పరిశోధన, వ్యవసాయం, ఫార్మా వంటి వివిధ రంగాలలో భారత్ వేగాన్ని పెంచిన శాస్త్రీయ సమాజం కృషిని కొనియాడుతూ, వాస్తవ పారిశ్రామిక, సామాజిక సమస్యలను పరిష్కరించే దిశగా పని చేయవలసిందిగా ప్రధాన విజ్ఞప్తి చేశారు.
రహదారి రవాణా, హైవేల మంత్రిత్వ శాఖ
మధ్యప్రదేశ్ ఓర్ఛాలో రూ. 6800 కోట్ల వ్యయంతో నిర్మించిన మొత్తం 550 కిమీల పొడవైన 18 జాతీయ హైవే ప్రాజెక్టులను ప్రారంభించిన శ్రీ నితిన్గడ్కరీ
కేంద్ర రోడ్డు రవాణా, రహదారుల మంత్రి శ్రీ నితిన్ గడ్కరీ మధ్యప్రదేశ్లోని ఓర్ఛాలో రూ. 6800 కోట్ల వ్యయంతో నిర్మించిన మొత్తం 550 కిమీల పొడవైన 18 జాతీయ హైవే ప్రాజెక్టులను ముఖ్యమంత్రి శివరాజ్ సింగ్ చౌహాన్, కేంద్ర మంత్రి డాక్టర్ శ్రీ వీరేంద్ర కుమార్, కేంద్ర సహాయ మంత్రి శ్రీ ప్రహ్లాద్ సింగ్ పటేల్, మధ్యప్రదేశ్కు చెందిన ఇతర మంత్రులు, ఎంపీలు, ఎమ్మెల్యేలు, అధికారులు, ఇతర ప్రముఖుల సమక్షంలో ప్రారంభించనున్నారు.
ఈ సందర్భంగా మాట్లాడుతూ, గత రెండు దశాబ్దాలుగా బెట్వా వద్ద వంతెన నిర్మించాలన్న స్థానిక ప్రజల ఆకాంక్ష నెరవేరిందని శ్రీ గడ్కరీ అన్నారు. ఈ 665 మీటర్ల పొడవైన వంతెనను రూ. 25 కోట్ల వ్యయంతో నిర్మించారని తెలిపారు. టూలేన్ పేవ్డ్ షోల్డర్ బ్రిడ్జ్ , ఫుట్పాత్ నిర్మాణంతో ఓర్ఛా, ఝాన్సీ, తికంగఢ్ మధ్య అనుసంధానత అన్నది మెరుగుపడుతుందని అన్నారు.
పోవై, ఓర్ఛా, హర్పల్పూర్, కౌథి పధారియా కలా, పట్నా తమౌలి, జెస్సో, నాగౌద్ & సాగర్ లింక్ రోడ్ బైపాస్లు నగరంలో ట్రాఫిక్ ఒత్తిడిని తగ్గిస్తుందన్నారు. సాగర్ గ్రీన్ఫీల్డ్ లింక్ రోడ్డు భోపాల్ నుంచి కాన్పూర్ మధ్య దూరాన్ని 21 కిమీ మేరకు తగ్గిస్తుంది. సతాయ్ ఘాట్ & చౌకా నుంచి ఎంపి/ యుపికి మొహారీ ద్వారా వెళ్ళవచ్చు. సరిహద్దుల వరకు 4 లేన్ వైడెనింగ్  అన్నది ప్రయాణ సమయాన్ని బాగా తగ్గిస్తుందని ఆయన అన్నారు.సాగర్ సిటీ, ఛత్తర్పూర్ నగరం, గధాకోటా లలో ఫ్లైఓవర్ల నిర్మాణం అన్నది ట్రాఫిక్ జామ్ సమస్యను పరిష్కరిస్తుందని ఆయన వెల్లడించారు.
మధ్యప్రదేశ్లోని ఓర్ఛా, ఖజురాహో, పన్నా, చిత్రకూట్,తికంగఢ్, సాంచీ వంటి పర్యాటక ప్రదేశాలకు చేరుకోవడానికి సులువైన అనుసంధానత ఉంటుందని శ్రీగడ్కరీ తెలిపారు. భోపాల్- కాన్పూర్ ఎకనమిక్ కారిడార్ నిర్మాణంతో సిమెంటు, ఖనిజాల రవాణా సులభతరం అవుతుందని, వాటికయ్యే ఖర్చు తగ్గుతుందని వివరించారు. కారిడార్ నిర్మాణంతో, భోపాల్, నుంచి కాన్పూర్, లక్నో, ప్రయాగరాజ్, వారణాసి మధ్య అనుసంధానత మెరుగుపడుతుందన్నారు. తికంగఢ్ నుంచి ఓర్ఛాకు పేవ్డ్ షోల్డర్  వేసిన 2-లేన్ రోడ్డు ట్రాఫిక్ను సురక్షితం చేస్తుందన్నారు.
ఈ కార్యక్రమంలో శ్రీ గడ్కరీ బమిత నుంచి సత్నాకు రూ. 2000 కోట్ల వ్యయంతో 105 కిమీల పొడవైన 4 లేన్ హరిత క్షత్ర రోడ్డు నిర్మాణాన్ని శ్రీ గడ్కరీ ప్రకటించారు. ఈ రోడ్డు నిర్మాణంతో తికంగఢ్, పన్నా, ఛత్తర్పూర్, ఖజురాహో, బాంధవ్గఢ్ నేషనల్ పార్క్ వంటి పర్యాటక స్థలాలు అభివృద్ధి చెందుతాయన్నారు.
ప్రధాన మంత్రి కార్యాలయం
హసన్ ఆలం హోల్డింగ్ కంపెనీ సీఈవోతో ప్రధాని సమావేశం
ప్రధానమంత్రి శ్రీ నరేంద్ర మోదీ 2023 జూన్ 24న కైరో నగరానికి చెందిన అతిపెద్ద ఈజిప్టు సంస్థ హసన్ ఆలం హోల్డింగ్ కంపెనీ ముఖ్య కార్యనిర్వహణాధికారి హసన్ ఆలంతో సమావేశమయ్యారు. ఈ సంస్థ ప్రధానంగా మధ్యప్రాచ్యంతోపాటు ఉత్తర ఆఫ్రికా ప్రాంతంలో కార్యకలాపాలు నిర్వహిస్తూంటుంది.
ఈ సమావేశం సందర్భంగా పునరుత్పాదక ఇంధనం, హరిత ఉదజని, మౌలిక సదుపాయాలు, నిర్మాణ రంగాలకు సంబంధించి భారత కంపెనీల మధ్య సన్నిహిత సహకారంపై వారు చర్చించారు.
పంచాయతీరాజ్ మంత్రిత్వ శాఖ
దేశంలో అభివృద్ధి చెందిన, విద్యావంతులైన, సాధికారత కలిగిన పంచాయతీల తయారీకి ప్రతిజ్ఞ తీసుకోవాలని కోరిన - శ్రీ గిరిరాజ్ సింగ్
మహిళలే పంచాయతీల బలం కాగలరన్న - శ్రీ గిరిరాజ్ సింగ్
‘ఆకలిని తీర్చడంలో పంచాయతీల పాత్ర’ అనే అంశంపై జరిగిన - జాతీయ వెబినార్
యు.ఎన్.డి.పి. నిర్దేశించిన స్థిరమైన అభివృద్ధి లక్ష్యాలను సాధించడం కోసం, దేశంలో అభివృద్ధి చెందిన, విద్యావంతులైన, సాధికారత కలిగిన పంచాయతీల తయారీకి ప్రతిజ్ఞ తీసుకోవాలని, పంచాయతీరాజ్ శాఖ మంత్రి శ్రీ గిరిరాజ్ సింగ్ పంచాయతీల ప్రతినిధులను కోరారు. ‘ఆకలిని తీర్చడంలో పంచాయతీల పాత్ర’ అనే అంశంపై నిర్వహించిన జాతీయ వెబినార్ లో కేంద్ర మంత్రి ప్రసంగించారు. "ఆజాదీ-కా-అమృత్ మహోత్సవ్" వేడుకల్లో భాగంగా పంచాయతీరాజ్ మంత్రిత్వ శాఖ ఈ వెబినార్ ను నిర్వహించింది.
పంచాయితీలు ముందుగా ఆకలి సవాళ్లను స్వీకరించాల్సిన అవసరం ఉందనీ, ఆ పైన "ఆకలిని తీర్చే - జీరో హంగర్" లక్ష్యాన్ని సాధించడానికి తమ శాయశక్తులా కృషి చేయాలనీ, శ్రీ గిరిరాజ్ సింగ్ అన్నారు. ప్రధానమంత్రి నరేంద్ర మోదీ నాయకత్వంలో, పంచాయతీల సాధికారత కోసం నిధుల కేటాయింపులు గణనీయంగా పెరిగాయని ఆయన చెప్పారు. ఈ వ్యవస్థను మరింత బలోపేతం చేయడానికి పంచాయితీ రాజ్ మంత్రిత్వ శాఖ ద్వారా వివిధ రకాల శిక్షణా కార్యక్రమాలు కూడా నిర్వహిస్తున్నట్లు, ఆయన తెలియజేశారు.
"పంచాయితీ రాజ్ వ్యవస్థలో పారదర్శకతను తీసుకురావడం, వాటిని స్వావలంబన దిశగా మార్చడం ఇప్పుడు మన విధి." అని ఆయన పేర్కొన్నారు.
స్వయం సహాయక బృందాల పాత్రను, శ్రీ సింగ్ ప్రశంసిస్తూ, వివిధ ప్రభుత్వ పథకాల అమలు ప్రణాళికలో స్వయం సహాయక బృందాలకు చెందిన మహిళలను భాగస్వామ్యం చేయాలని పంచాయితీలను కోరారు. మహిళలు దేశ ఆర్థిక శక్తిగా మారుతున్నారని, వారు పంచాయతీలకు కూడా బలం చేకూరుస్తారని ఆయన ఆశాభావం వ్యక్తం చేశారు. గ్రామీణ ప్రాంతాల నుండి పట్టణాలకు వలసలను నిలిపివేయాలని మంత్రి నొక్కిచెప్పారు. ఇందు కోసం, భారత ప్రభుత్వం అమలు చేస్తున్న రూర్బన్ మిషన్ ని సద్వినియోగం చేసుకోవాలని ఆయన పంచాయితీలను కోరారు.
పంచాయితీలు గ్రామ రూపురేఖలను మార్చగలవని కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్ పేర్కొన్నారు. ఆధునిక వ్యవసాయ పద్ధతులను చేపట్టడానికి వీలుగా, యువతను ప్రోత్సహించాలని ఆయన నొక్కి చెప్పారు. ఇది పేదరికాన్ని నిర్మూలించడంలో గొప్పగా సహాయపడుతుంది. ఇతర మంత్రిత్వ శాఖలు కూడా, తమ వివిధ పథకాలను విజయవంతంగా అమలు చేయడానికి పంచాయతీలతో సహకరించాలని ఆయన కోరారు.
గ్రామీణ మహిళలకు సాధికారత కల్పించడంతో పాటు, వారికి ఆర్థికంగా స్వావలంబన కల్పించడంలో స్వయం సహాయక బృందాల పాత్రపై కేంద్ర రాష్ట్ర మంత్రి శ్రీ ఫగ్గన్సింగ్ కులస్తే నొక్కిచెప్పారు.
సదస్సు ప్రారంభంలో, కేంద్ర పంచాయితీ రాజ్ మంత్రిత్వ శాఖ కార్యదర్శి శ్రీ సునీల్ కుమార్ ప్రసంగిస్తూ, పంచాయితీలను తమ భూభాగంలో ఎవరూ ఆకలితో నిద్రపోకుండా చూసుకోవాలని కోరారు. స్థానికంగా, ప్రజా పంపిణీ వ్యవస్థ సరైన రీతిలో పనిచేసేలా చూడడం కూడా పంచాయతీల పాత్ర అని ఆయన పేర్కొన్నారు.
ఒక రోజంతా జరిగిన ఈ వెబినార్లో, వివిధ మంత్రిత్వ శాఖలు, రాష్ట్ర ప్రభుత్వాల సీనియర్ అధికారులు, ప్రపంచ ఆహార కార్యక్రమం, యు.ఎన్.డి.పి. ప్రతినిధులు పాల్గొని, తగినంతగా ఆహార ఉత్పత్తి, ఆహార భద్రత, స్థిరమైన వ్యవసాయ ఉత్పత్తి, ప్రజా పంపిణీ, ఆహార ఉత్పత్తి మరియు ప్రాసెసింగ్ నష్టాన్ని తగ్గించడం, పోషక భద్రత, 2030 నాటికి ఆకలిని తీర్చడాన్ని  సాధించడంపై ఆధారపడిన సాంకేతిక పరిష్కారాల పరపతి వంటి క్లిష్టమైన సమస్యలు / విషయాలపై వారి అభిప్రాయాలను సమర్పించారు.
మూడు అంచెల పంచాయితీలు కూడా పెద్ద సంఖ్యలో వెబినార్కు హాజరయ్యాయి.
ప్రధాన మంత్రి కార్యాలయం
సంవత్సరీ పర్వ్ సందర్భం లోప్రజల కు శుభాకాంక్ష లు తెలిపిన ప్రధాన మంత్రి
సంవత్సరీ పర్వ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్ష లు తెలిపారు.
‘‘క్షమించడం అనేది పెద్ద మనస్సు ను చాటిచెప్తుంది. దయ ను కలిగి ఉండడం, క్షమించేయడం, అలాగే ఒకరి పట్ల మరొకరు దుర్భావన ను పెట్టుకోకపోవడం మన సంస్కృతి లో ఒక భాగం గా ఉంది.
మిచ్చామీ దుక్కడమ్.
సంవత్సరీ ని గురించి నేను ఇంతకు మునుపు చెప్పిన మాట లు ఇదుగో ఇక్కడ వినండి: https://t.co/cWZppmn0PM."
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
గుజరాత్లోని సురేంద్రనగర్ జిల్లా చోటిల సమీపంలోని నవ గ్రామంలో కొత్తగా నిర్మించిన శ్రీ సరస్వతి విద్యామందిర్ భవనాన్ని కేంద్ర కేబినెట్ మంత్రి శ్రీ పరశోత్తం రూపాల జాతికి అంకితం చేయనున్నారు.
పాఠశాల గదులను భాయ్ శ్రీ రమేష్ ఓజా అందజేస్తారు మరియు శ్రీ పరశోత్తం రూపాల ముఖ్య అతిథిగా పాల్గొంటారు
గ్రామీణ పట్టణ విభజన మధ్య అంతరాన్ని తగ్గించడమే ఇటువంటి కార్యక్రమాల లక్ష్యమని మంత్రి గతంలో తెలిపారు
ఇండియన్ ఫ్యామిలీ అసోసియేషన్ కెనడా మరియు ఉర్మిసరోజ్ చారిటబుల్ ట్రస్ట్ ఆధ్వర్యంలో గుజరాత్లోని సురేంద్రనగర్ చోటిల సమీప వాడి వశహటత్ నవగ్రామంలో నూతనంగా నిర్మించిన శ్రీ సరస్వతి విద్యామందిర్ ప్రారంభోత్సవ వేడుక 17/10/21 ఆదివారం ఉదయం 10 నుండి 12:30 వరకూ జరుగుతుంది..
పవిత్ర మాధవ్ ప్రియదాస్జీ స్వామి సమక్షంలో పాఠశాల గదులను భాయ్ శ్రీ రమేష్ ఓజా అందజేస్తారు మరియు కేంద్ర మంత్రి శ్రీ పరశోత్తం రూపాల ఈ కార్యక్రమంలో ముఖ్య అతిథిగా పాల్గొంటారు.
ఈ కార్యక్రమానికి ఎంపీ శ్రీ రాంభాయ్ మోక్రియా మరియు సౌరాష్ట్ర యూనివర్సిటీ వైస్ ఛాన్సలర్ డాక్టర్ నితిన్ పెథాని కూడా హాజరవుతారు.
జీవితాన్ని మార్చే అనుభవాల ద్వారా తక్కువ ప్రయోజనాలకు సేవ చేయాలనే ఉద్దేశంతో దాతృత్వానికి దారితీసే మానవ జీవితాన్ని మెరుగుపరచడానికి ఒక వ్యక్తి లేదా సంస్థ యొక్క పరోపకార కోరిక మరియు ప్రయత్నం ఈ కార్యక్రమం.
అత్యంత వెనుకబడిన వాడి కమ్యూనిటీ విద్యార్థులకు పాఠశాలను నిర్మించడం అలాంటి విజయ గాధల్లో ఒకటి. పాఠశాల ప్రారంభోత్సవం వెనుక కథ ఆసక్తికరంగా ఉంది. ఎందుకంటే ఇది అణగారిన వర్గాల సంక్షేమం కోసం తన సంపాదనను ధారపోసిన ఓ వ్యక్తి చేసిన స్వచ్ఛమైన దాతృత్వ కార్యక్రమం.
ఉర్మిసరోజ్ చారిటబుల్ ట్రస్ట్ను ఆ సంస్థ వ్యవస్థాపకులు శ్రీ జగదీష్ త్రివేది 2016 లో స్థాపించారు. "మానవత్వానికి సేవ చేయడం దేవుడికి చేసే సేవ" అని ఆయన విశ్వసించారు. సమాజానికి సేవ చేయడం కోసం శ్రీ త్రివేది తన మిగిలిన జీవితాన్ని అర్పించారు. మరియు పదవీ విరమణ తర్వాత 11 కోట్లు  విరాళంగా ఇవ్వడానికి బహిరంగ నిబద్ధతను ఇచ్చారు. సోషల్ ఆడిట్ కోసం అందుబాటులో ఉన్న తన ప్రచురణలలో అతను తన ఆదాయాలు మరియు స్వచ్ఛంద సేవా కార్యక్రమాలకు చేసిన సహకారం గురించి బహిరంగంగా ప్రకటించారు.
పాఠశాల నిర్మాణం వాస్తవానికి కేంద్ర మంత్రి శ్రీ పరశోత్తం రూపాల చేత ప్రేరేపించబడింది. వాడి సమాజంలో చాలా వెనుకబడిన పిల్లల విద్య కోసం ప్రాథమిక మౌలిక సదుపాయాలను పొందాలనే భరోసాలో స్ఫూర్తిదాయకమైన పాత్రను ఆయన పోషించారు.
కొన్ని సంవత్సరాల క్రితం శ్రీ పరశోత్తం రూపాలనవ గ్రామంలో జరిగిన ఒక కార్యక్రమంలో కేంద్ర మంత్రి శ్రీ పరశోత్తం రూపాల..వాడి కులాల పిల్లలకు ప్రాథమిక విద్యా సౌకర్యాలు అందుబాటులో ఉండాలని ప్రత్యేకంగా ఆకాంక్షించిన విషయాన్ని ఇక్కడ పేర్కొనవచ్చు. గ్రామీణ-పట్టణ విభజన మధ్య అంతరాన్ని తగ్గించడం లక్ష్యంగా ఈ ప్రయత్నం గుజరాత్లో ఒక ఉదాహరణగా నిలుస్తుందని ఆయన సూచించారు.
ఊర్మిసరోజ్ చారిటబుల్ ట్రస్ట్ యొక్క శ్రీ జగదీష్ భాయ్ ఆ వెంటనే పాఠశాలకు రెండు గదులను నిర్మించారు.
వాడి వసాహత్ లోని సరస్వతి విద్యామందిర్ "సబ్కా సాథ్, సబ్కా వికాస్ ఔర్ సబ్కా ప్రయాస్" కి నిజమైన ఉదాహరణగా నిలుస్తుంది.
రసాయనాలు, ఎరువుల మంత్రిత్వ శాఖ
2024 మార్చి నెలాఖరు కల్లా జన్ ఔషధి కేంద్రాల సంఖ్య ను10,500 కు పెంచాలని లక్ష్యంగా నిర్దేశించిన ప్రభుత్వం
దీనితో దేశం లోని అన్ని జిల్లాల్లో ఈ జన్ ఔషధి కేంద్రాలు ఏర్పాటైనట్లు అవుతుంది
అన్ని దుకాణాల్లో మందులను వాస్తవకాల ప్రాతిపదిక నపంపిణీ చేసేందుకు ఐటి ఆధారిత లాజిస్టిక్స్ ను, సరఫరా వ్యవస్థ ను రూపొందించే దిశ గా చొరవ
సామాన్యులకు, ప్రత్యేకించి పేద ప్రజలకు తక్కువ ధరల కే నాణ్యమైన మందులను అందించాలన్న ధ్యేయం తో కేంద్ర ప్రభుత్వం 2024 మార్చి నెలాఖరు కల్లా ‘‘ప్రధాన మంత్రి భారతీయ జన్ ఔషధీ కేంద్రాల’’  సంఖ్య ను 10,500 కు పెంచాలన్న లక్ష్యాన్ని నిర్దేశించిందని కేంద్ర రసాయనాలు, ఎరువుల శాఖ మంత్రి శ్రీ డి.వి. సదానంద గౌడ తెలిపారు. ఈ జన్ ఔషధీ కేంద్రాలను తమ శాఖకు చెందిన ఫార్మాస్యూటికల్స్ విభాగం ఆధ్వర్యం లో పని చేసే బ్యూరో ఆఫ్ ఫార్మా పి ఎస్ యుస్ ఆఫ్ ఇండియా  ఏర్పాటు చేస్తోందని, ఈ కేంద్రాల అమలు పర్యవేక్షక సంస్థగా ‘ప్రధాన మంత్రి భారతీయ జన్ ఔషధీ పరియోజన’  ఉందని మంత్రి చెప్పారు.
జన్ ఔషధీ కేంద్రాల సంఖ్య పెంపు తో దేశం లోని అన్ని జిల్లాలకు ఈ దుకాణాల సేవలు అందుబాటు లోకి వస్తాయని, దీనితో దేశంలో ప్రతి ప్రాంతం లోని ప్రజలు తక్కువ ధరల కు మందులను పొందగలుగుతారని మంత్రి అన్నారు. ఈ ఏడాది సెప్టెంబర్ 15 నాటికి దేశం లో జన్ ఔషధీ దుకాణాల సంఖ్య 6603 కు వృద్ధి చెందినట్లు మంత్రి తెలిపారు.
కొవిడ్ మహమ్మారి విజృంభణ, లాక్ డౌన్ ప్రకటన ల కారణంగా ఈ సంవత్సరం మార్చి నెల మొదలుకొని జూన్ మధ్య కాలంలోను, ఆ తరువాత కూడా జన్ ఔషధీ కేంద్రాలకు ఎపిఐ, ఇంకా ఇతర ఫార్మాస్యూటికల్స్ సంబంధిత ముడి పదార్థాల స్టాక్ కు సంబంధించి ఎన్నో సవాళ్ళు ఎదురయ్యాయని. రవాణా పరమైన సమస్యలు తలెత్తి కేంద్ర, ప్రాంతీయ గిడ్డంగుల నుంచి చిల్లర దుకాణాలకు మందులు సరఫరా కావడం లో ఇబ్బందులు ఏర్పడ్డాయని మంత్రి అన్నారు. ఈ పరిస్థితులను దృష్టిలో పెట్టుకొని, అలాగే విస్తరణ ప్రణాళికను లెక్కలోకి తీసుకొని అన్ని అవుట్ లెట్ లకు మందుల ను వాస్తవ కాల ప్రాతిపదిక న పంపిణీ చేయడం కోసం ఒక దీటైన ఐటి- ఆధారిత లాజిస్టిక్స్, సప్లయ్-చైన్ వ్యవస్థను ఏర్పాటు చేసే దిశ గా సన్నాహాలు సాగుతున్నాయని మంత్రి అన్నారు.
ప్రస్తుతం జన్ ఔషధీ కేంద్రాల కు సంబంధించిన నాలుగు గిడ్డంగులు గురుగ్రామ్, చెన్నై, బెంగళూరు, గువాహాటీ లలో పని చేస్తున్నాయని, అదనం గా రెండు గోదాములను పశ్చిమ భారతదేశంలో, మధ్య భారతంలో ఏర్పాటు చేసేందుకు రంగం సిద్ధం అవుతోందని మంత్రి చెప్పారు. దీనికి తోడు, సరఫరా వ్యవస్థ ను పటిష్టం చేయడానికి రాష్ట్రాల్లో, కేంద్రపాలిత ప్రాంతాల్లో పంపిణీదారులను నియమించే ప్రణాళిక ను కూడా సిద్ధం చేస్తున్నట్లు మంత్రి తెలిపారు.
2020-21 నుంచి 2024-25 వరకు 490 కోట్ల రూపాయల బడ్జెట్ కు ఆమోదముద్ర వేసినట్లు, ప్రధాన మంత్రి భారతీయ జన్ ఔషధీ పరియోజన  నాణ్యమైన మందుల ధరలను తగ్గించి వాటిని జనాభాలో అధిక సంఖ్యాకులకు, మరీ ముఖ్యంగా పేదలకు అందుబాటులోకి తెస్తోందని మంత్రి వివరించారు.
ఆయుష్
ఆయుష్ సంజీవని ఆప్ను, రిపోసిటరీ పోర్టల్ను గురువారం ప్రారంభించనున్న ఆయుష్ మంత్రి
కేంద్ర ఆయుష్ శాఖ సహాయ మంత్రి  కిరణ్ రిజుజీ గురువారం ఆయుష్ క్లినికల్ కేస్ రిపోజిటరీ ని, ఆయుష్ సంజీవినీ ఆప్ మూడవ వర్షన్ను ప్రారంభించనున్న నేపథ్యంలో ఆయుష్ రంగం మరొక మైలు రాయిని చేరుకోనుంది.
ఆయుష్ వైద్యులను, సాధారణ ప్రజలకు మద్దతుగా వ్యవహరించే వేదికగా ఆయుష్ క్లినికల్ రిపోజిటరీ పోర్టల్  వ్యవహరించనుంది. ఆయుష్ వైద్యులు భారీ స్థాయిలో సాధించిన చికిత్సా ఫలితాలకు సంబంధిచిన సమాచారాన్ని కూర్చడమే ఈ పోర్టల్ లక్ష్యం. సమాచారాన్ని మాత్రమే కాక విశ్లేషణ పరిశోధనలను అందరికీ చేరవేసేందుకు సౌలభ్యాన్ని కల్పించనుంది. వివిధ వ్యాధులకు సంబంధించిన ఆయుష్ చికిత్సా పద్ధతుల బలాలను కూడా గ్రంథస్థం చేయనుంది.
వైద్య సమాజానికి, ప్రజలకు మాత్రమే కాక ఆయుష్కు సంబంధించిన అన్ని స్రవంతుల బలమైన శాస్త్రీయ పునాదులను విస్తరింపచేసేందుకు ఈ పోర్టల్ తోడ్పడి, లబ్ధి చేకూర్చనుంది. ఎసిసిఆర్ పోర్టల్లో కీలక లక్షణం ఏమిటంటే, ఆయుష్ విధానాల ద్వారా కోవిడ్ 19కు చేసిన చికిత్సకు సంబంధించిన వివరాలను ప్రచురించేందుకు, నమోదు చేసేందుకు ఒక అంకితమైన విభాగం ఉంది.
ఆయుష్ సంజీవని ఆప్  ఇప్పుడు గూగుల్ ప్లే స్టోర్ లో, ఐఒఎస్లో లభ్యం కానుంది. ఈ వర్షన్లో అసింప్టమాటిక్ , తేలికపాటి లక్షణాలు కలిగిన కోవిడ్ 19 కలిగిన రోగులకు చికిత్స చేయడంలో ఆయుష్ 64, కబుసుర కుడనీర్ మందులతో సహా తీసుకున్న ఆయుష్ చొరవలు ప్రముఖ అధ్యయన/ ప్రచురణలు అందుబాటులో ఉండనున్నాయి. హోం ఐసొలేషన్లో ఉన్న కోవిడ్ రోగులకు ఉచితంగా ఈ రెండు ప్రభావవంతమైన ఆయుష్ సూత్రీకరణలను జాతీయ పంపిణీ ప్రచారం ద్వారా ఆయుష్ మంత్రిత్వ శాఖ అందిస్తున్న విషయం గమనార్హం.
ఈ ప్రారంభ కార్యక్రమాన్ని ఆయుష్ మంత్రిత్వ శాఖ ఫేస్ బుక్, యూట్యూబ్ సోషల్ మీడియల్స్ పై మధ్యాహ్నం 3.30 గంటల నుంచి లైవ్గా వీక్షించవచ్చు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పశుసంవర్ధక డెయిరీ శాఖ ప్రధానమంత్రి గతి శక్తి-నేషనల్ మాస్టర్ ప్లాన్తో డిపార్ట్మెంట్ మౌలిక సదుపాయాల ఏకీకరణ ప్రక్రియను ప్రారంభించింది.
డీఏహెచ్డీ దేశంలోని వివిధ ప్రదేశాలలో ఉన్న పీఎం గతి శక్తి నేషనల్ మాస్టర్ ప్లాన్తో 12 జాతి అభివృద్ధి సంస్థలను  అనుసంధానిస్తుంది. ఇది మౌలిక సదుపాయాల చివరి మైలు కనెక్టివిటీని సులభతరం చేస్తుంది. ప్రయాణ సమయాన్ని కూడా తగ్గిస్తుంది.
పశుసంవర్ధక పాడి పరిశ్రమ శాఖ వివిధ మౌలిక సదుపాయాలను పీఎం గతి శక్తి-నేషనల్ మాస్టర్ ప్లాన్ తో అనుసంధానం చేసే ప్రక్రియను ప్రారంభించింది. మొదటి దశలో పశుసంవర్ధక పాడిపరిశ్రమ శాఖ తన 12 జాతి అభివృద్ధి సంస్థలను ను పీఎం గతి శక్తి నేషనల్తో కలిసి దేశంలోని వివిధ ప్రదేశాలలో ఏర్పాటు చేసింది. సమగ్ర ప్రణాళిక మౌలిక సదుపాయాల కనెక్టివిటీ ప్రాజెక్టుల సమన్వయం, అమలు కోసం రైల్వేలు రోడ్డు మార్గాలతో సహా 16 మంత్రిత్వ శాఖలను ఒకచోట చేర్చడానికి ఒక డిజిటల్ ప్లాట్ఫారమ్ మాస్టర్ ప్లాన్ను తయారు చేసింది. ఈ బహుళ-మోడల్ కనెక్టివిటీ ప్రజలు, వస్తువులు సేవలను ఒక రవాణా విధానం నుండి మరొకదానికి తరలించడానికి ఇంటిగ్రేటెడ్ అతుకులు లేని కనెక్టివిటీని అందిస్తుంది. ఇది మౌలిక సదుపాయాల చివరి మైలు కనెక్టివిటీని సులభతరం చేస్తుంది ప్రయాణ సమయాన్ని కూడా తగ్గిస్తుంది.
ప్రధానమంత్రి గతి శక్తి ఎన్ఎంపీతో ప్రాంతీయ పశుగ్రాసం స్టేషన్లు , సెంట్రల్ పౌల్ట్రీ డెవలప్మెంట్ ఆర్గనైజేషన్స్  మొదలైన ఇతర సంస్థల ఏకీకరణ పురోగతిలో ఉంది. భవిష్యత్తులో ఈ డిపార్ట్మెంట్ అన్ని వెటర్నరీ డిస్పెన్సరీలు, మిల్క్ ప్రాసెసింగ్ ప్లాంట్లు, శీతలీకరణ కేంద్రాలు మౌలిక సదుపాయాల ప్రాజెక్టులను ఈ శాఖ వివిధ పథకాల కింద పీఎం గతి శక్తి ఎన్ఎంపీ డిజిటల్ ప్లాట్ఫారమ్తో అనుసంధానించడానికి ప్రణాళిక చేస్తోంది. ఈ దశ దేశంలోని పశుసంవర్ధక డెయిరీ రంగంలో అందుబాటులో ఉన్న మౌలిక సదుపాయాలను సమర్థవంతంగా నిర్వహించేందుకు వీలు కల్పిస్తుంది.
వ్యవసాయం అనుబంధ రంగమైన జీవీఏలో మూడింట ఒక వంతు 8% కంటే ఎక్కువ సీఏజీఆర్ కలిగి ఉన్న పశుసంపద రంగం నేడు భారత ఆర్థిక వ్యవస్థకు కీలకమైనది. అదే సమయంలో, పశుసంవర్ధక, పాడి పరిశ్రమ మత్స్య కార్యకలాపాలు రైతు ఆదాయాన్ని ఉత్పత్తి చేయడంలో ముఖ్యమైన పాత్ర పోషిస్తాయి, ముఖ్యంగా భూమిలేని, చిన్న సన్నకారు రైతులు మహిళల్లో, లక్షలాది మందికి చౌకగా పోషకమైన ఆహారాన్ని అందిస్తాయి.
సమాచార, ప్రసార మంత్రిత్వ శాఖ
సీనియర్ నటి వహీదా రెహ్మాన్కు 'దాదాసాహెబ్ ఫాల్కే జీవితకాల సాఫల్య పురస్కారం' ప్రకటన
ప్రముఖ సీనియర్ నటి శ్రీమతి వహీదా రెహ్మాన్కు కేంద్ర ప్రభుత్వం 53వ ‘దాదా సాహెబ్ ఫాల్కే జీవితకాల సాఫల్య పురస్కారం’ ప్రకటించింది. 2021 సంవత్సరానికి ఈ అవార్డుతో సత్కరించనున్నట్లు కేంద్ర మంత్రి శ్రీ అనురాగ్ ఠాకూర్ ఈరోజు ప్రకటించారు. భారతీయ సినిమాకు వహీదా రెహ్మాన్ అందించిన సహకారానికి ఆమెకు ఈ అవార్డును ప్రకటించడం పట్ల చాలా సంతోషంగా, గౌరవంగా భావిస్తున్నట్లు మంత్రి చెప్పారు.
వహీదా రెహ్మాన్ ప్యాసా, కాగజ్ కే ఫూల్, చౌదావిన్ కా చాంద్, సాహెబ్ బీవీ ఔర్ గులామ్, గైడ్, ఖామోషి సహా చాలా హిందీ చిత్రాల్లో పోషించిన పాత్రలకు విమర్శకుల ప్రశంసలు పొందారని మంత్రి చెప్పారు. “ఐదు దశాబ్దాల పాటు సాగిన ఆమె సినీ ప్రయాణంలో, అత్యంత నైపుణ్యంతో తన పాత్రలను పోషించారు. రేష్మ ఔర్ షేరా చిత్రంలో నటనకు జాతీయ చలనచిత్ర పురస్కారాన్ని అందుకున్నారు. పద్మశ్రీ, పద్మభూషణ్ అవార్డుల గ్రహీత అయిన వహీదా జీ, అంకితభావం, నిబద్ధత, కృషితో అత్యున్నత స్థాయి వృత్తిపరమైన నైపుణ్యాన్ని సాధించగల భారతీయ మహిళల శక్తికి ఉదాహరణగా నిలిచారు" అని అన్నారు.
నారీ శక్తి వందన్ అధినియమ్ను ఆమోదించిన తర్వాత ఒక నటికి ఈ పురస్కారం రావడంపై మంత్రి మాట్లాడుతూ, “చారిత్రక నారి శక్తి వందన్ అధినియంను పార్లమెంటు ఆమోదించిన తరుణంలో, వహీదా రెహ్మాన్ దాదాసాహెబ్ ఫాల్కే జీవితకాల సాఫల్య పురస్కారాన్ని ప్రకటిస్తున్నాం. భారతీయ చలనచిత్ర రంగంలోని ప్రముఖ మహిళల్లో ఒకరు, సినిమాల తర్వాత తన జీవితాన్ని దాతృత్వానికి & సమాజ సేవకు అంకితం చేసిన వారికి ఈ పురస్కారం దక్కడం సముచిత గౌరవం" అన్నారు.
69వ జాతీయ చలనచిత్ర పురస్కారాల వేడుకలో ఈ అవార్డును అందజేయనున్నారు.
ఈ కింది సభ్యులు దాదాసాహెబ్ ఫాల్కే పురస్కారం ఎంపిక కమిటీలో ఉన్నారు:
- ఆశా పరేఖ్
- చిరంజీవి
- పరేష్ రావల్
- ప్రసేన్జిత్ ఛటర్జీ
- శేఖర్ కపూర్
తమ జీవితకాలంలో కేవలం అతి కొద్ది మంది నటులు మాత్రమే సాధించగల ఘనతలను ఈ సీనియర్ నటి సాధించారు. తన నటన నైపుణ్యంతో వహీదా రెహ్మాన్ అనేక అవార్డులు గెలుచుకున్నారు. గైడ్ , నీల్ కమల్లో  ఆమె పోషించిన పాత్రలను ఫిలింఫేర్ ఉత్తమ నటి పురస్కారాలు వరించాయి. నటి ఉత్తమ నటిగా  జాతీయ అవార్డును కూడా గెలుచుకున్నారు. భారత ప్రభుత్వం 1972లో ఆమెను పద్మశ్రీతో సత్కరించింది. ఆ తర్వాత 2011లో పద్మభూషణ్ అందుకున్నారు. వహీదా రెహ్మాన్, తన ఐదు దశాబ్దాల సినీ జీవితంలో 90కి పైగా చిత్రాల్లో నటించారు, విమర్శకుల ప్రశంసలు అందుకున్నారు.
మంత్రిమండలి
భారతదేశం మధ్యవర్తిత్వం ఫలితం గా రూపుదిద్దుకొన్న యుఎన్ కన్వెన్షన్ ఆన్ ఇంటర్నేశనల్ సెటిల్మెంట్ అగ్రిమెంట్స్ పై సంతకాని కి ఆమోదం తెలిపిన మంత్రివర్గం
సింగపూర్ లో 2019వ సంవత్సరం ఆగస్టు 7వ తేదీ న గానీ, లేదా ఐక్య రాజ్య సమితి ప్రధాన కేంద్రం లో గానీ రిపబ్లిక్ ఆఫ్ ఇండియా మధ్యవర్తిత్వం ద్వారా కుదిరే యునైటెడ్ నేషన్స్ కన్వెన్శన్ ఆన్ ఇంటర్నేషనల్ సెటిల్మెంట్ అగ్రిమెంట్స్ పై సంతకం చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
లబ్ధి:
ఈ కన్వెన్శన్ పై సంతకం చేయడం వల్ల పెట్టుబడిదారుల లో విశ్వాసం పెరగ గలదు. అంతేకాక ఇది ప్రత్యామ్నాయ వివాద పరిష్కారం పై అంతర్జాతీయ ప్రక్రియ ను ఆచరించడం పట్ల భారతదేశం యొక్క వచన బద్ధత విషయం లోనూ విదేశీ పెట్టుబడిదారుల కు ఒక సానుకూలమైనటువంటి సంకేతాన్ని కూడా అందించినట్లు కాగలదు.
ఎడిఆర్ వ్యవస్థ ను ప్రోత్సహించే చొరవ లు
భారతదేశం లో అంతర్జాతీయ వాణిజ్య సంబంధి మధ్యవర్తిత్వాన్ని ప్రోత్సహించడం కోసం ఒక సమగ్రమైనటువంటి మధ్యవర్తిత్వ వ్యవస్థ ను వికసింపచేయడం కోసం ప్రభుత్వం ఒక చట్టబద్ద సంస్థ గా న్యూ ఢిల్లీ ఇంటర్నేషల్ ఆర్బిట్రేషన్ సెంటర్  ని నెలకొల్పబోతోంది. కమర్షియల్ కోర్ట్స్ యాక్ట్, 2015లో మరిన్ని సవరణ లను తీసుకొని రావడం జరిగింది. అలాగే, ఆర్బిట్రేశన్ ఎండ్ కన్ సిలియేశన్ యాక్ట్, 1996ను మరింత గా సవరించేందుకు శాసన సంబంధమైన కసరత్తు ప్రస్తుతం కొనసాగుతోంది. భారతదేశం లో దేశీయ, అంతర్జాతీయ మరియు వాణిజ్య వివాదాల ను ఎడిఆర్ వ్యవస్థ ద్వారా పరిష్కరించడాన్ని ప్రోత్సహించే దృష్టి తో ఈ మేరకు చొరవల ను తీసుకోవడం జరుగుతోంది. కొన్ని ఎంపిక చేసిన శ్రేణి కేసు ల యొక్క పరిష్కారం లో తప్పనిసరి గా మధ్యవర్తిత్వాన్ని ఆశ్రయించడానికని కమర్షియల్ కోర్ట్స్ యాక్ట్, 2015 లో ఒక కొత్త అధ్యాయాన్ని ప్రవేశపెట్టడమైంది. ఈ విధంగా ‘కన్వెన్శన్’ తాలూకు నిబంధనలు దేశీయ చట్టాల కు మరియు ఆల్టర్నటివ్ డిస్ప్యూట్ రెజల్యూశన్ మెకానిజమ్స్ ను బలోపేతం చేసేందుకు చేపట్టిన ప్రయత్నాలకు అనుగుణం గా ఉన్నాయి.
(
ప్రధాన మంత్రి కార్యాలయం
రోజ్ గార్ మేళాలు యువత కు సాధికారిత ను కల్పించడం పైకేంద్ర మంత్రి డాక్టర్ శ్రీ జితేంద్ర సింహ్ వ్రాసిన వ్యాసాన్ని శేర్ చేసిన ప్రధానమంత్రి
రోజ్ గార్ మేళా లు యువత కు సాధికారిత ను కల్పించడ’ అనే అంశం పై కేంద్ర మంత్రి డాక్టర్ శ్రీ జితేంద్ర సింహ్ వ్రాసిన వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
సిబ్బంది, ప్రజా ఫిర్యాదులు మరియు పింఛన్ ల శాఖ సహాయ మంత్రి డాక్టర్ శ్రీ జితేంద్ర సింహ్ ట్వీట్ ను ప్రధాన మంత్రి కార్యాలయం రీ ట్వీట్ చేస్తూ -
‘‘యువత కు రోజ్ గార్ మేళా లు ఏ విధం గా సాధికారిత ను కల్పిస్తున్నదీ అనే అంశం తో పాటు దేశం యొక్క అభివృద్ధి లో ఉత్ప్రేరకం గా పని చేసేటట్లు వారి ని ప్రోత్సహిస్తున్నదీ కేంద్ర మంత్రి డాక్టర్ శ్రీ జితేంద్ర సింహ్ గారు తెలియ జేస్తున్నారు.’’ అంటూ ఒక ట్వీట్ లో పేర్కొంది.
కార్మిక, ఉపాధికల్పన మంత్రిత్వ శాఖ
ప్రారంభించినప్పటి నుంచి ఇ–శ్రమ్ పోర్టల్లో 27 లక్షల మంది అసంఘటిత కార్మికులు నమోదు చేసుకున్నారు
అసంఘటిత కార్మికులు తమ వివరాలను పోర్టల్లో నమోదు చేసుకోవడానికి రాష్ట్రప్రభుత్వాలకు, ఇతర స్టేక్హోల్డర్లకు భారత ప్రభుత్వం అన్నిరకాలుగా సహకరిస్తుంది. అవసరమైన సహాయం చేస్తుంది: రామేశ్వర్ తెలి
కార్మిక సంక్షేమం మరియు ఉపాధి మంత్రిత్వ శాఖ ఇ–శ్రమ్ పోర్టల్లో అసంఘటిత కార్మికుల నమోదు కోసం వివిధ శిబిరాలు నిర్వహిస్తోంది. ఇందులోభాగంగా న్యూఢిల్లీలోని శ్రమ శక్తి భవన్లో గురువారం ఓ శిబిరం ఏర్పాటు చేయబడింది. శ్రమ శక్తి భవన్లో విధులు నిర్వర్తిస్తున్న వివిధ మంత్రిత్వశాఖలకు చెందిన 80 మందికిపైగా అసంఘటిత కార్మికులు ఈ క్యాంపులో తమ పేర్లను పోర్టల్లో నమోదు చేసుకుంటారు.
ఈ శిబిరాన్ని ప్రారంభించిన సందర్భంగా కేంద్ర కార్మిక మరియు ఉపాధి, పెట్రోలియం, సహజవాయువుల శాఖల సహాయ మంత్రి రామేశ్వర్ తెలి మాట్లాడుతూ.. ప్రతిఒక్కరూ ఈ పోర్టల్గురించి ప్రచారం చేయాలని, పోర్టల్లో పేరు నమోదు చేసుకోవడం వల్ల కలిగే ప్రయోజనాలను వివరించాలని కోరారు.
అసంఘటిత కార్మికులందరికీ సంబంధించిన ఈ డేటా బేస్ తయారుచేయడం వల్ల కేంద్ర ప్రభుత్వం అందజేస్తున్న సంక్షేమ కార్యక్రమాల ఫలాలు అసంఘటిత రంగంలోని చివరి కార్మికుడి వరకు అందుతాయన్నారు.
గత నెలలో ప్రధాన మంత్రి నరేంద్ర మోదీ ఆదేశాల మేరకు ఇ–శ్రమ్ గేమ్ ఛేంజర్ పోర్టల్గా ప్రారంభించారు. ఇప్పటివరకు 27 లక్షల మంది అసంఘటిత కార్మికులుపేర్లు నమోదు చేసుకున్నారని మరియు భారత ప్రభుత్వం పోర్టల్లో కార్మికులను నమోదు చేయడానికి అన్ని రాష్ట్ర ప్రభుత్వాలు మరియు ఇతర వాటాదారులకు అవసరమైన సహాయసహకారాలు అందిస్తోందన్నారు.
ఇ–శ్రమ్ పోర్టల్లో పేర్లు నమోదు చేసుకోవడం వల్ల రూ.2 లక్షల ప్రమాద బీమా సదుపాయం లభిస్తుందని కేంద్ర కార్మిక మరియు ఉపాధి కల్పన శాఖ మంత్రి తెలిపారు. ఇ–శ్రమ్ పోర్టల్లో పేరు నమోదు చేయబడిన కార్మికుడు ప్రమాదానికి గురైనా, శాశ్వత వైకల్యానికి గురైనా రూ.2 లక్షల ప్రమాద బీమా పరిహారం లభిస్తుందన్నారు. పాక్షిక వైకల్యానికి గురైతే లక్ష రూపాయల పరిహారం అందుతుందన్నారు. పోర్టల్లో పేరు నమోదు చేసుకున్న కార్మికులకు ఓ యూనివర్సల్ అకౌంట్ నంబర్ ఇస్తారని, దీనివల్ల వలస కార్మికుల కోసం ప్రభుత్వం అమలు చేస్తున్న సామాజిక భద్రతా పథకాలు, రేషన్ కార్డులు మొదలైనవాటి పోర్టబిలిటీ సులభమవుతుందని మంత్రి పేర్కొన్నారు.
బొగ్గు మంత్రిత్వ శాఖ
బొగ్గు బ్లాక్ వేలం: 278 టెండర్ పత్రాలు కొనుగోలు చేసిన బిడ్డర్లు
బొగ్గు బ్లాక్ వేలం ప్రస్తుత దశలో; 38 గనులకు సంబంధించి, 278 టెండర్ పత్రాలను బిడ్డర్లు కొనుగోలు చేశారు. ఈ నెల 29వ తేదీ మధ్యాహ్నం 2 గంటల వరకు బిడ్లను సంబంధిత అధికారులు స్వీకరిస్తారు. ఈ నెల 30న ఉదయం 10 గంటలకు వాటిని ఓపెన్ చేస్తారు.